L 52/28
LV
Eiropas Savienības Oficiālais Vēstnesis
20.2.2023.
ii) visiem pārējiem liellopiem, kas tiek turēti tajā pašā izcelsmes objektā, no kura ir sūtījumā ietilpstošie liellopi, jābūt vakcinētiem pret ND vismaz 28 dienas pirms nosūtīšanas dienas, un nosūtīšanas dienā tiem joprojām turpinās vakcīnas ražotāja norādītais imunitātes periods vai tādas imunitātes periods, ko radījusi iepriekšēja vakcinācija vai mātes imunitāte; iii) sūtījumā ietilpstošajiem liellopiem jābūt turētiem to izcelsmes objektā kopš dzimšanas vai vismaz 28 dienas ilgu nepārtrauktu periodu pirms nosūtīšanas dienas; un — visi šādu sūtījumu izcelsmes objektā turētie liellopi, tai skaitā sūtījumos iekļautie liellopi, ir klīniski izmeklēti, un izmeklējuma rezultāti ir labvēlīgi, — nepieciešamības gadījumā visi šādu sūtījumu izcelsmes objektā turētie liellopi, tai skaitā sūtījumos iekļautie liellopi, ir laboratoriski izmeklēti, un izmeklējuma rezultāti ir labvēlīgi; b) uz jebkuru galamērķi tajā pašā dalībvalstī vai citās dalībvalstīs, ja papildus a) apakšpunkta ii) un iii) punktā paredzētajiem nosacījumiem ir izpildīti visi turpmāk minētie nosacījumi: i) sūtījumā ietilpstošajiem liellopiem jābūt vakcinētiem pret ND vismaz 60 dienas pirms nosūtīšanas dienas, un nosūtīšanas dienā tiem joprojām turpinās vakcīnas ražotāja norādītais imunitātes periods; ii) vismaz trīs mēnešu periodā pirms nosūtīšanas dienas vismaz 20 km rādiusā ap šādu sūtījumu izcelsmes objektu nav bijis ND uzliesmojumu; un iii) visiem liellopiem, kas turēti 50 km rādiusā ap sūtījuma izcelsmes objektu, jābūt vakcinētiem vai revakci­ nētiem pret ND vismaz 60 dienas pirms nosūtīšanas dienas, un nosūtīšanas dienā tiem joprojām turpinās vakcīnas ražotāja norādītais imunitātes periods vai tādas imunitātes periods, ko radījusi mātes imunitāte; c) uz jebkuru galamērķi citās dalībvalstīs vai trešo valstu teritorijās, ja vien papildus a) apakšpunktā paredzētajiem nosacījumiem ir izpildīti turpmāk minētie nosacījumi: i) šiem dzīvniekiem, pamatojoties uz labvēlīgu riska novērtējuma iznākumu, kas gūts, vērtējot pasākumus pret ND izplatīšanos, jāatbilst visām dzīvnieku veselības garantijām, ko pieprasa izcelsmes dalībvalsts kompe­ tentā iestāde un ko pirms nosūtīšanas dienas ir apstiprinājušas šķērsojamo un galamērķa dalībvalstu kompetentās iestādes; ii) vismaz trīs mēnešu periodā pirms nosūtīšanas dienas vismaz 20 km rādiusā ap šādu sūtījumu izcelsmes objektu nedrīkst būt bijuši apstiprināti ND uzliesmojumi; un iii) visiem liellopiem, kas turēti 50 km rādiusā ap sūtījuma izcelsmes objektu, jābūt vakcinētiem vai revakci­ nētiem pret ND vismaz 60 dienas pirms nosūtīšanas dienas, un nosūtīšanas dienā tiem joprojām turpinās vakcīnas ražotāja norādītais imunitātes periods vai tādas imunitātes periods, ko radījusi mātes imunitāte. 3.2.
Liellopu pārvietošana no II tipa vakcinācijas zonas.
No objektiem, kas atrodas II tipa vakcinācijas zonā, drīkst atļaut liellopu sūtījumu pārvietošanu: a) uz jebkuru galamērķi tajā pašā dalībvalstī un citās dalībvalstīs, ja vien ir izpildīti visi turpmāk minētie nosa­ cījumi: i) sūtījumā ietilpstošie liellopi, pamatojoties uz labvēlīgu riska novērtējuma iznākumu, kas gūts, vērtējot pasākumus pret ND izplatīšanos, atbilst visām dzīvnieku veselības garantijām, ko pieprasa izcelsmes dalīb­ valsts kompetentā iestāde un ko pirms nosūtīšanas dienas ir apstiprinājušas šķērsojamo un galamērķa dalībvalstu kompetentās iestādes; ii) sūtījumā ietilpstošajiem liellopiem jābūt vakcinētiem pret ND vismaz 28 dienas pirms nosūtīšanas dienas, un nosūtīšanas dienā tiem joprojām turpinās vakcīnas ražotāja norādītais imunitātes periods;